Ο ποταμός Ναμ Χαν συμβάλλει με τον Μεκόνγκ στη Λουάνγκ Πραμπάνγκ του Λάος
Ο **παραπόταμος** είναι ρέμα ή ποταμός που εκβάλλει σε ένα μεγαλύτερο ρέμα ή ποταμό. Ένας παραπόταμος δεν εκβάλλει απευθείας στην θάλασσα ή ωκεανό. Οι παραπόταμοι και ο κύριος ποταμός αποστραγγίζουν την λεκάνη απορροής (δηλαδή, τις περιοχές που βρίσκονται γύρω από τον ρου του ποταμού) των επιφανειακών και υπόγειων υδάτων του ποταμού, οδηγώντας το νερό προς τα έξω, στον ωκεανό. Ο Ιρτίς είναι ο κύριος παραπόταμος του Ομπ στη Ρωσία. Ο Ιρτίς είναι ο μεγαλύτερος παραπόταμος στον κόσμο διασχίζοντας 4.248 χιλιομέτρων. Ο ποταμός Μαδέιρα έχει μέση απορροή υδάτων 31.200 κυβικά μέτρα το δευτερόλεπτο.

Στη γεωγραφία, η συμβολή των ποταμών, όπου δύο ή περισσότερα υδάτινα σώματα ενώνονται μεταξύ τους, συνήθως αναφέρεται στην ένωση των παραποτάμων με τους ποταμούς στους οποίους συμβάλλουν.

Το αντίθετο του παραποτάμου είναι ο απορρέων ποταμός (distributary). Απορρέων λέγεται ο ποταμός ή το ρέμα το οποίο, αποσπάται από κάποιον ποταμό και ακολουθεί δική του πορεία. Οι απορρέοντες ποταμοί απαντώνται συχνότερα στα δέλτα των ποταμών.

Ο παραπόταμος σε αντίθεση με τον ποταμό δεν εκβάλλει στην θάλασσα. Ο παραπόταμος μπορεί να είναι ποτάμι μήκους πολλών χιλιόμετρων ή κάποιος χείμαρρος που καταλήγει σε κάποιον μεγαλύτερο ποταμό μετά από σύντομη πορεία.

Ορολογία
--------

Αεροφωτογραφία του 1974 η οποία δείχνει τον ποταμό Σενάντοα (κάτω δεξιά) κατά την συμβολή του με τον Ποταμό Ποτόμακ (κάτω αριστερά και πάνω δεξιά). Ο Σενάντοα είναι δεξιός και όχι αριστερός παραπόταμος του Ποτόμακ. 
Ανάλογα με τον προσανατολισμό του παραπόταμου σε σχέση με τον προσανατολισμό του ποταμού στον οποίο εκβάλλει, διακρίνονται σε δεξιούς και αριστερούς παραποτάμους. Ο παραπόταμος διακρίνεται σε αριστερό και δεξιό ανάλογα με το αν βρίσκεται αριστερά ή δεξιά σε σχέση με την διαδρομή που ακολουθεί το υδάτινο ρεύμα του ποταμού στον οποίο εκβάλλει ο παραπόταμος.

Ο "πρώιμος παραπόταμος" είναι ένας παραπόταμος ο οποίος έρχεται σε συμβολή με έναν ποταμό σε μια θέση που βρίσκεται εγγύτερα προς τις πηγές παρά τις εκβολές ενός ποταμού. Ομοίως, ένας "όψιμος παραπόταμος" έρχεται σε συμβολή (ενώνεται) με τον ποταμό στον οποίο εκβάλλει κοντά στις εκβολές του.

Στις Ηνωμένες Πολιτείες, σε πολλούς παραπόταμους προστίθεται και η λέξη "φορκ" (πιρούνι, ενίοτε δηλώνει και τον διαχωρισμό ενός πράγματος από κάτι άλλο) γιατί πολλοί έχουν την ίδια ονομασία με τον ποταμό στον οποίο εκβάλλουν.

Κατάταξη και απαρίθμηση
-----------------------

Μερικές φορές οι ποταμοί κατατάσσονται ξεκινώντας με αυτούς που βρίσκονται εγγύτερα στις πηγές του ποταμού και τελειώνοντας με αυτούς που βρίσκονται κοντά στις εκβολές του ποταμού. Η διάταξη ρεμάτων του Στράλερ εξετάζει τη διάταξη των παραποτάμων σε μια ιεραρχία πρώτης, δεύτερης, τρίτης και υψηλότερης τάξης, με τον παραπόταμο πρώτης τάξης να είναι συνήθως ο μικρότερος ως προς το μέγεθος. Για παράδειγμα, ένας παραπόταμος δεύτερης τάξης είναι το αποτέλεσμα δύο ή περισσότερων παραποτάμων πρώτης τάξης οι οποίοι συμβάλλουν για να σχηματίσουν τον παραπόταμο δεύτερης τάξης.

Μια άλλη μέθοδος είναι η κατάταξη των παραποτάμων ξεκινώντας με αυτούς που εκβάλλουν εγγύτερα προς τις εκβολές του ποταμού και τελειώνοντας με αυτούς που βρίσκονται εγγύτερα προς τις πηγές του σε μια δομή δέντρου.

Γκαλερί
-------

* Μια γκαλερί μεγάλων λεκανών απορροής ποταμών με παραποτάμους
* Η λεκάνη του Αμαζονίου είναι ένα σύστημα το οποίο αποτελείται από πολλούς παραποτάμους. Οι ποταμοί που εμφανίζονται στο χάρτη εκτός από τον Αμαζόνιο είναι παραπόταμοι του Αμαζονίου.Η λεκάνη του Αμαζονίου είναι ένα σύστημα το οποίο αποτελείται από πολλούς παραποτάμους. Οι ποταμοί που εμφανίζονται στο χάρτη εκτός από τον Αμαζόνιο είναι παραπόταμοι του Αμαζονίου.
* Το Ποταμός Μπένουε τροφοδοτείται από πολλαπλούς παραποτάμους οι οποίοι πηγάζουν από την οροσειρά Ανταμάουα. Πολλοί από τους βορειότερους παραποτάμους είναι εποχιακοί ποταμοί. Ο Μπένουε είναι παραπόταμος του Νίγηρα.Το Ποταμός Μπένουε τροφοδοτείται από πολλαπλούς παραποτάμους οι οποίοι πηγάζουν από την οροσειρά Ανταμάουα. Πολλοί από τους βορειότερους παραποτάμους είναι εποχιακοί ποταμοί. Ο Μπένουε είναι παραπόταμος του Νίγηρα.
* Ο ποταμός Χουάι, ένας από τους μεγάλους παραποτάμους του Γιανγκτσέ, μαζί με τους παραποτάμους του.Ο ποταμός Χουάι, ένας από τους μεγάλους παραποτάμους του Γιανγκτσέ, μαζί με τους παραποτάμους του.
* Ο ποταμός Τσιαλίνγκ, ο οποίος είναι παραπόταμος του Γιανγκτσέ, μαζί με τους παραποτάμους του.Ο ποταμός Τσιαλίνγκ, ο οποίος είναι παραπόταμος του Γιανγκτσέ, μαζί με τους παραποτάμους του.
* Ο ποταμός Λιάο είναι ένα πολύ απλό παράδειγμα λεκάνης απορροής ποταμού με παραποτάμους. Οι κύριοι παραπόταμοι που εμφανίζονται στον χάρτη οι είναι οι Χουν, Ταϊτσί, Τονγκλιάο, Σινκάι, Σιλιάο, Σαρ Μορόν και Λαοχά. Οι παραπόταμοι του Σιλιάο είναι οι Σαρ Μορόν και Λαοχά.Ο ποταμός Λιάο είναι ένα πολύ απλό παράδειγμα λεκάνης απορροής ποταμού με παραποτάμους. Οι κύριοι παραπόταμοι που εμφανίζονται στον χάρτη οι είναι οι Χουν, Ταϊτσί, Τονγκλιάο, Σινκάι, Σιλιάο, Σαρ Μορόν και Λαοχά. Οι παραπόταμοι του Σιλιάο είναι οι Σαρ Μορόν και Λαοχά.
* Ο Μεκόνγκ είναι διασυνοριακός ποταμός ο οποίος πηγάζει στο Θιβετιανό Οροπέδιο. Η λεκάνη απορροής των βορειότερων παραποτάμων του Μεκόνγκ (π.χ. του ποταμού Σαλουίν) καλύπτει κάποια στενά φαράγγια, ενώ αυτές των νοτιότερων παραποτάμων (π.χ. του ποταμού Μουν) καλύπτουν μεγαλύτερες περιοχές.Ο Μεκόνγκ είναι διασυνοριακός ποταμός ο οποίος πηγάζει στο Θιβετιανό Οροπέδιο. Η λεκάνη απορροής των βορειότερων παραποτάμων του Μεκόνγκ (π.χ. του ποταμού Σαλουίν) καλύπτει κάποια στενά φαράγγια, ενώ αυτές των νοτιότερων παραποτάμων (π.χ. του ποταμού Μουν) καλύπτουν μεγαλύτερες περιοχές.
* Η λεκάνη απορροής του ποταμού Ουέιμπας. Οι άλλοι ποταμοί εκτός από τον Οχάιοείναι παραπόταμοι του Ουέιμπας. Ο ποταμός Βερμίλιον μαζί με τους παραποτάμους του είναι γνωστό παράδειγμα των παραποτάμων του Ουέιμπας. Ο Ποταμός Ουέιμπας είναι παραπόταμος του ποταμού Οχάιο, ο οποίος με τη σειρά του είναι παραπόταμος του Μισισιπή.Η λεκάνη απορροής του ποταμού Ουέιμπας. Οι άλλοι ποταμοί εκτός από τον Οχάιοείναι παραπόταμοι του Ουέιμπας. Ο ποταμός Βερμίλιον μαζί με τους παραποτάμους του είναι γνωστό παράδειγμα των παραποτάμων του Ουέιμπας. Ο Ποταμός Ουέιμπας είναι παραπόταμος του ποταμού Οχάιο, ο οποίος με τη σειρά του είναι παραπόταμος του Μισισιπή.
* Ο Γιαμούνα είναι ο δεύτερος μεγαλύτερος παραπόταμος του Γάγγη και ο μακρύτερος παραπόταμος που ρέει στο έδαφος της Ινδίας. Ρέει σχεδόν παράλληλα με τον Γάγγη (αλλά δεξιότερα) για 1.376 πριν ενωθεί στο Τριβένι Σάνγκαμ στο Αλαχαμπάντ. Με πιο σκούρο μπλε εμφανίζονται ο Γιαμούνα (έντονο μπλε) και οι παραπόταμοι του.Ο Γιαμούνα είναι ο δεύτερος μεγαλύτερος παραπόταμος του Γάγγη και ο μακρύτερος παραπόταμος που ρέει στο έδαφος της Ινδίας. Ρέει σχεδόν παράλληλα με τον Γάγγη (αλλά δεξιότερα) για 1.376 πριν ενωθεί στο Τριβένι Σάνγκαμ στο Αλαχαμπάντ. Με πιο σκούρο μπλε εμφανίζονται ο Γιαμούνα (έντονο μπλε) και οι παραπόταμοι του.

Δείτε επίσης
------------

* Εκβολή ποταμού

Παραπομπές
----------

1. ↑  "tributary". PhysicalGeography.net, Michael Pidwirny & Scott Jones, 2009. Viewed 17 September 2012.
2. ↑  «Definition of TRIBUTARY». *Definition of TRIBUTARY*. .
3. ↑  Krebs, Robert E. (2003). *The Basics of Earth Science*. Greenwood Publishing Group. ISBN 978-0-313-31930-3.
4. ↑  "opposite to a tributary". PhysicalGeography.net, Michael Pidwirny & Scott Jones, 2009. Viewed 17 September 2012.
5. 1 2  Bisson, Peter and Wondzell, Steven.
"Olympic Experimental State Forest Synthesis of Riparian Research and Monitoring", United States Forest Service, p. 15 (1 December 2009).